שיחה:מחאת הקוטג'

message: חשיבות: תופעה חברתית של חרם צרכנים עם 70,000 חותמים ועוד היד נטויה --46.116.38.161 10:20, 17 ביוני 2011 (IDT)
replies: text: בישראל יש מחאות רבות מאות ועוד יותר עצומות שחותמים עליהם. המחאה הזו אמנם חשובה, אך היא איננה שונה ממחאות אחרות ורגילות לחלוטין. קוריצה • לול התרנגולות • אהמ • המורשת העולמית. פשוט עולמית! 10:58, 17 ביוני 2011 (IDT)
replies: text: :אני לא בטוח שניתן לראות כאן חרם צרכנים אמיתי (וגם אילו היה - לא צריך אטומטית להיות עליו ערך בוויקיפדיה). יש צורך בראייה בפרספקטיווה של מספר שבועות לפחות, על מנת לראות אם הצרכנים רק סימנו "לייק" בפייסבוק, או שהם באמת לא יקנו קוטג', באופן הפוגע במכירות ובייצור ולכן באופן המשנה את פעולת השוק החופשי.

text: :בינתיים, מדובר כאן בתופעה אינטרנטית בלבד (הקוראת לאותו חרם). ובתור תופעה אינטרנטית, אינה שונה מהרבה תופעות באינטרנט, ובפייסבוק בפרט.

text: :אמנם, ל"מחאת הקוטג'" אכן יש חשיבות חדשותית. היא הרי הוזכרה ללא הפסקה בתאריכים 13-18/6/2011  באמצעי התקשורת. האם תופעה זו תהייה רלוונטית גם בעוד שנתיים? חמש שנים? עשר שנים? אם כן - יש לה גם חשיבות אנציקלופדית. אם לא - יתכן שאין לה מקום בויקיפדיה. בברכה, דני. ‏Danny-w‏ 11:09, 17 ביוני 2011 (IDT)
בכל מקרה לערך כרגע אין חשיבות, ויותר ממספיקה הפסקה בערך קוטג'. שמוליק - שיחה 12:59, 17 ביוני 2011 (IDT)
replies: text: ::כרגיל בערכים כאלה. ממליץ לשגרו לארגז חול ולבדוק אותו בעוד שנה. אם מישהו יזכור שהיה כזה דבר - בכבוד. עד אז לא ברור אם מדובר בנפיחה מקרית או בסימן מבשר למשהו יותר רציני. Ranbar - שיחה 13:05, 17 ביוני 2011 (IDT)

text: ברור שראוי לערך. לא זכורים לי הרבה מחאות שזכו להד כה נרחב בתקשורת, בממשלה, בכנסת, ברשתות השיווק ובציבור הרחב. במיוחד כשמאוחרי החרם לא עומדים גופים בעלי השפעה, אלא דלת העם שנקעה נפשם מטירוף המחירים הישראלי. Yottam - שיחה 13:34, 17 ביוני 2011 (IDT)
replies: text: : במידה והמהלך יוביל למשהו קצת יותר משמעותי, אני מסכימה שיהיה לו מקום בעתיד. כרגע, אזכור לעניין בערך קוטג' מספק ואף יותר אפקטיבי בהעברת המידע על מחאה שנעשתה. בויקיפדיה מסתכלים קדימה ואחורה, לא רק מנקודת המבט הצרה של ההווה. וכרגע אין מקום לערך בפני עצמו. Itzuvit • שיחה • הצטרפו למיזם המקורי! 15:02, 17 ביוני 2011 (IDT)
replies: text: ::אין צורך להזכיר את זה גם בערך קוטג' (גבינה). זה פרט שולי בינתיים בערך על מוצר מזון כלל עולמי. קוריצה • לול התרנגולות • אהמ • המורשת העולמית. פשוט עולמית! 15:04, 17 ביוני 2011 (IDT)
replies: text: :::בכל הכבוד לכותב הערך, מקומו של הערך הוא בארגז חול עד לקבלת פרספקטיבה רחבה יותר על נושאו. יואב ר. - שיחה 15:19, 17 ביוני 2011 (IDT)
לא צריך לכתוב ערל על חרם צרכנים בן פחות משבוע - הערך הזה כבר קיים. דניאל צבי • שיחה 15:49, ט"ו בסיוון ה'תשע"א (17.06.11)

text: ועכשיו נדון שבוע על משהו שקיים פחות משבוע. הגזמתם לגמרי. בברכה, רחל - שיחה 16:01, 17 ביוני 2011 (IDT)
replies: text: : אם היה תוכן כלשהוא אז מילא, אבל ערך של שני משפטים שאין לנו פרספקטיבה האם זה אירוע חשוב, לא זכאי לערך. וזה שהאירוע זכה לאד תקשורתי לא אומר שהוא זכאי לערך במיוחד שמדובר בעונת המלפפונים גם בתקשורת. נ.ב. אני מסכים עם רחל. -יונה בנדלאק - שיחה 18:57, 17 ביוני 2011 (IDT)
ויקיפדיה לא צריכה להכיל ערך על כל פרובוקציה רגעית. נמתין שנה ונראה אם הייתה לזה חשיבות היסטורית.   עִדּוֹ - שיחה 19:49, 17 ביוני 2011 (IDT)
הפוך גוטה הפוך, כרגע ברור יש לנושא חשיבות, הוא נידון בכל מהדורת חדשות מרכזית, בעיתונים ובאתרי החדשות המרכזיים וקל לאסוף עליו מידע, אם בעוד שבוע או שנה נקבל פרספקטיבה ונגיע למסקנה שזה לא חשוב אפשר יהיה למחוק. בברכה, --איש המרק - שיחה 09:35, 18 ביוני 2011 (IDT)

text: :לא נראה סביר שלכל נפיחה בפייסבוק ייווצר ערך בוויקיפדיה בטרם אפילו התפוגג הריח. אם עוד חודש או עוד שנה יהיה קשה לאסוף חומר (סליחה על ערבוב הדימויים), אות היא שאין שום סיבה לערך. וההפך: אם עוד שנה יתברר ש"מחאת הקוטג'" הביאה לשינוי חברתי בישראל וכדאי לכתוב עליה ערך, כמעט שום פרט מתוכן הערך הנוכחי לא יהיה ראוי להיכלל באותו ערך היפותטי. עם כל הכבוד ל"לא אוכל (קוטג') לא שותה", במקרה הזה צריך להתאפק (ושוב, סליחה על הערבוב). קיפודנחש - שיחה 09:53, 18 ביוני 2011 (IDT)
replies: text: ::נפיחה בפייסבוק אולי לא זכאית לערך. נפיחה במהדורות החדשות, בעיתונים ובמערכת הפוליטית אולי כן. בברכה, --איש המרק - שיחה 12:51, 18 ביוני 2011 (IDT)

text: :כמו שמחקנו את הופעת פול מקרטני בתל אביב. כן? אם הערך יישאר שנה, אין סיכוי שיימחק. לנושא יש חשיבות צרכנית וחשיבות תקשורתית (נכון לעכשיו) אבל לא חשיבות אנציקלופדית. רחל - שיחה 10:01, 18 ביוני 2011 (IDT)
replies: text: ::זאת דוגמה רעה מאוד, הקהילה החליטה 3 שנים(!) אחרי ההופעה שיש לה חשיבות. מכאן שדווקא הערך ההוא עמד במבחן הזמן לדעת הקהילה. בברכה, --איש המרק - שיחה 12:51, 18 ביוני 2011 (IDT)
בלי קשר לחשיבות הערך, אני סולד מן העיסוק החוזר בנפיחות ובריחות בעמוד הזה. לבטח אפשר למצוא דרכי ביטוי טובות מזה. יואב ר. - שיחה 10:28, 18 ביוני 2011 (IDT)
replies: text: :::זה מסוג הדברים שצריכים ללכת לויקיחדשות אילו הייתה מתוחזקת היטב, לא לאנציקלופדיה שצריכה פרספקטיבה של זמן כדי לבחון האם אכן השתנה משהו בפועל בהקשר זה. דורית 13:05, 18 ביוני 2011 (IDT)
למישהו יש את הלינק לקבוצה בפייסבוק? --Midrashah - שיחה 18:50, 18 ביוני 2011 (IDT)

text: הקבוצה בפייסבוק. מעט מן האור • שיחה • ט"ז בסיוון ה'תשע"א • 21:39, 18 ביוני 2011 (IDT)
לדעתי, אין חשיבות אנציקלופדית. ‏עמיחי • שיחה  10:58, 19 ביוני 2011 (IDT)

text: מחאת הקוטג' היא מאבק המעורר הד רב בדעת הקהל בישראל. שימו לב שמשפט זה הוא פראפרזה על הפתיח של שביתת הימאים (1951). העובדה שמחאה זו מתרחשת בשנת 2011, או ששביתת הימאים התרחשה ב-1951 אינה רלוונטית לחשיבותם. לא כל מה שקרה פעם חשוב, ולא כל מה שקורה כיום חשוב. צריך פרמטרים אובייקטיבים יותר, ולדעתי הפרמטר של סערה ממושכת בדעת הקהל הישראלית הוא פרמטר מספק לחשיבותו של ערך, ולכן לערך זה יש חשיבות. העיתונות עוסקת בנושא בהרחבה, הכנסת עוסקת בנושא בהרחבה והעם הישראלי עוסק בנושא בהרחבה. ס123 - ביידיש יש ופה אין?! - שיחה 11:44, 19 ביוני 2011 (IDT)
replies: text: :אני דווקא בעד ערכים מעין אלה בויקיפדיה (למרות שהם מושכים בעיקר כותבים ולא קוראים), אך במקרה הזה אני לא חושב שיש חשיבות מספקת. הנושא נדון בכלי התקשורת מעט, אך בפועל לא הייתה כמעט מחאה. להפך, אומרים שאפילו מכירות הקוטג' עלו. מכיוון שאין תוצאות בשטח כלל (מכירות לא ירדו, מחירים נשארו) איני חושב שיש מקום לערך על זה, לפחות לבנתיים Mysterion - שיחה 11:51, 19 ביוני 2011 (IDT)
replies: text: ::למרות מבצעים נרחבים, מכירות הקוטג' ירדו בעשרות אחוזים. ס123 - ביידיש יש ופה אין?! - שיחה 11:58, 19 ביוני 2011 (IDT)
replies: text: :::מה לעשות שמוחים גם על התייקרויות של מוצרי מזון אחרים, ולא רק על קוטג'. קוריצה • לול התרנגולות • אהמ • המורשת העולמית. פשוט עולמית! 11:59, 19 ביוני 2011 (IDT)
replies: text: ::::נכון, אבל את המאבק הכללי מובילה 'מחאת הקוטג. Yottam - שיחה 12:02, 19 ביוני 2011 (IDT)
replies: text: :::::הסיסמא123 - אז מה אלו?   לגלובס יש הסתייגות . לא ברור מהי האמת, תלוי בבדיקה Mysterion - שיחה 12:22, 19 ביוני 2011 (IDT)
replies: text: :::::: זה לא תלוי בבדיקה, זה תלוי בתאריך הבדיקה. הבאת רק מקורות ישנים... ס123 - ביידיש יש ופה אין?! - שיחה 12:36, 19 ביוני 2011 (IDT)
replies: text: ::::::: זה גם תלוי באילו רשתות בדקו. המקור שמובא בערך הוא בסה"כ יום אחר כך, וגם שם כתוב שבכמעט חינם ורמי לוי הייתה דווקא עלייה בשל המבצעים, ושופרסל טוענים שהמכירות לא השתנו. "בכיר ברשת שיווק גדולה מעדכן כי בימים האחרונים חלה ירידה של 30% במכירות המוצר. בכיר מרשת אחרת אחר אמר כי אתמול נרשמה ירידה של כ-20% במכירות."

text: :::::::מקור עדכני (מהיום):  "ברשת מגה מדווחים כי מכירות הגבינה הגבשושית צנחו ביום שישי האחרון ב-25%. מרשת מחסני כמעט חינם נמסר כי מכירות הקוטג' ירדו ב-35%, למרות המבצעים.בשופרסל הודיעו כי נתוני סוף השבוע יגיעו מאוחר יותר היום.". בקיצור אפשר לעדכן את המקור הזה או לחכות כמה ימים. Mysterion - שיחה 12:50, 19 ביוני 2011 (IDT)
המחאה עושה רעש שלא ברור מהם מימדיו, לו היו שואלים אותי לפני יצירת הערך הייתי אומר לא ליצור אבל כיון שהוא כבר נוצר לדעתי עדיף לא למחוק עד שזה ייגמר ונדע מה בדיוק זה חולל. ‏ישרון • שיחה • !!and 19,327 people are justin bieber fan‏ 23:59, 20 ביוני 2011 (IDT)
1. רק רציתי להעיר בקשר לארועים שאין להם "השפעה משמעותית על אירועים עתידיים" או "שמישהו יזכור עוד שנה": ויקיפדיה מלאה בערכים כגון "יום הנכסה" (אייתתי נכון?) שדומה לאלפי אירועים שהיו לפניה ואם היא לא תהיה בוויקיפדיה, אף אחד לא היה זוכר מה זה בדיוק היה. (אם כי אני מסכים שיתכן וגם את הערכים ההם יש לשקול אם למחוק).
2. אני לא מסכים עם המשפט "זינוק במחיר". מחירים לא מזנקים וצונחים אלא עולים יורדים וכל השאר זה POV.

text: לדעתי יש חשיבות, דף פייסבוק שתוך פחות משבוע הגיע לכותרות הראשיות בעיתונות ובתקשורת וקיבל התייחסות בכנסת ואפילו על ידי ראש הממשלה, הוא דבר בעל חשיבות. זה גם אחד מחרם הצרכנים הראשוניים בישראל (אם לא הראשון אי פעם?). גם מטווח זמן של שבוע אפשר לשער שיש פה תופעה שתזכר להרבה זמן. נת- ה- - שיחה 16:08, 21 ביוני 2011 (IDT)
replies: text: :ככל שהימים עוברים, החשיבות גוברת. מספר התומכים; השפעה על הקונים ועל המכירות; הופעה בראש מהדורות החדשות; דיון בועדת הכנסת; בדיקת מבקר המדינה; התערבות אישית של ראש הממשלה; המשך יבוא. הערך עצמו מתפתח בהתאם, וכרגע אין שום דמיון לשתי השורות שעליהן הונחה תבנית החשיבות. הארוע מספיק גדול, ולכן גם ראוי לערך --א 158 - שיחה 17:33, 21 ביוני 2011 (IDT)
דה-מרקר הקדיש היום את ארבעת עמודיו הראשונים למחאת הקוטג' ונגזרותיה. בברכה, --איש המרק - שיחה 09:23, 22 ביוני 2011 (IDT)

text: אין ספק שיש חשיבות לערך. מדובר באחד האירועים החשובים ביותר בתחום הצרכנות בישראל בשנים האחרונות, ועוד ידברו בו רבות גם בעתיד. Hmbr (חנן) - דבר/י איתי 12:37, 24 ביוני 2011 (IDT)
replies: text: : לפני כחצי שנה הקמתי דף בפייסבוק הנקרא "רצועת הביטחון מלחמה ללא שם" הקורא לממשלת ישראל להכיר בתקופה שצה"ל שהה ברצועת הביטחון מ 1985-2000 כמלחמה. מאז הצטרפו לדף 463 חברה.האם לפי דעתכם/ן ראויה מחאה זו גם לערך בויקיפדיה ?
למחאה יש ערך היסטורי, זו הייתה המחאה הצרכנית הראשונה והאפקטיבית. לראיה עד היום מחיר בקוטג לא הגיע למחיר 8 שקלים.  אסתר66 - שיחה 11:46, 3 באפריל 2020 (IDT)
thread_title:  חשיבות? 

message: הגעתי לכאן במקרה לאחר ראיון עם זהבית כהן מ"תנובה".
זהו חרם הצרכנים הראשון שאינו סקטוריאלי בישראל - ואין ספק שצריך ערך. איתן - שיחה 20:46, 24 ביוני 2011 (IDT)
thread_title:  חרם הצרכנים הישראלי הראשון 

message: צריך לארגן מחדש את החלוקה לפרקים. "המחאה" כתוב שתנובה הורידה מחירים, וכמובן אחרי זה מה מארגני המחאה הגיבו. וזה כמובן מתנגש עם השמת האינפורמציה ב"תוגבת החברות" - שתמיד מגיבה גם תחת פרק "המחאה" - יש מבין? --93.172.23.30 16:36, 29 ביוני 2011 (IDT)
thread_title:  סידור החלוקה 

message: חברים יקרים, יש לכם כאן כמה שגיאות מרכזיות.
ראשית כל, איציק אלרוב פתח את דף הפייסבוק שלו לאחר שהחלה סדרת כתבות בעיתון גלובס אותה פרסמה כתבת בשם אילנית חיות. סדרת הכתבות הזאת היתה הטריגר למחאת הקוטג' למעשה. יש להזכיר זאת. אולי אף להביא קישור לאחת מהכתבות הנ"ל.
שנית, איציק לא לבד. סביב איציק התקבצו חמישה חברים שלכולם חלק בניהול המאבק: בני גרוברמן, יפתח שקד, יעקב ליבי, דודי מחפוד ורון כץ.
שלישית, מטרת המאבק היא לא רק קוטג', כמובן. הקוטג' נבחר הן כסמל והן כבחירה אסטרטגית, משם מטרת הקבוצה להמשיך הלאה ולשפר את איכות החיים של אזרחי המדינה שנפגעה מאד בשנים האחרונות עקב עליית מחירים בלתי מבוקרת (אפשר לומר השתוללות מחירים).
אשמח להוסיף עוד מידע אם אתם מעוניינים ובכל אופן אני חושב שאת שלושת הנקודות האלה חובה לתקן.  8 ביולי 2011
 
מחזק את דבריך, אנחנו כפעילים בקבוצה רואים את פועלם של החבורה לא מדובר במאבק של יחיד (איציק) אלה קבוצה של אנשים שבלעדיהם המאבק היה מתמסמס. 
בני גרוברמן- היה ברשימה של מפלגת שינוי, מנהל מחקרים כבר 5 שנים בתחום עלית מחירי המזון והתריע על כך במכתבים לחברי כנסת בינהם שלי יחימוביץ ועוד רבים על כשל בעיית המזון.
דודי מחפוד- הבנתי שהוא הגיע מתחום ההשקעות שם שימש כאנליסט זוטר ונראה שהוא אחראי על עבודת השטח. הוא הקים את מערך פעילי השטח וגייס פעילים לצאת לרחוב. עד עכשיו הקים 30 קבוצות של פעילים ברחבי הארץ המתפרסים בסופרמרקטים השונים בארץ יום יום אשר מפגינים ומבקשים מהצרכנים להישמע להוראות הקבוצה. להגדרת החברים הוא "הנשמה של הקבוצה" הבנתי משיחה עם הבחור שהוא גם איבד את עבודתו לטובת המאבק.
יפתח שקד- היה קמעונאי בעברו, בעל רשת גרימברג אשר מכר לפישמן. יפתח רב סרן במילואים כיכב בוועדה בכנסת, לא יצא לי להכיר באופן אישי אך פורסם בדמרקר לא מעט עליו. 
יעקב לבי- משפטן, למיטב הבנתי הוא היועץ המשפטי של הקבוצה. 
רון כץ- לא יודע מה בדיוק הוא עושה אבל כנראה הוא סוג של יועץ. 
ופעיל אחד נוסף בשם אייל עופר הוא עיתונאי לשעבר ומשמש היום כיועץ תקשורת של החבורה. 
נראה כי כולם ללא יוצא מן הכלל נרתמו למאבק ועושים עבודת קודש, יהיה נכון להכניס את שמם בעריכה, מה גם שמשיחה עם איציק(יצחק) אלרוב הוא עצמו מודה שבלעדיהם זה לא היה קורה.
thread_title:  תיקון: איך התחיל המאבק / הנהלת המאבק 

message: הפיקוח הוסר ב-1 באוגוסט 2006. חודשים אחרי שהירשזון נכנס לתפקיד. יש טעות, או בכתבה של YNET או בדברים של אלקין (לא הייתי מופתע). גם להטיל את האחריות על הירשזון זה קצת מופרך, יש החלטת ממשלה מתקופת נתניהו כשר האוצר להסיר פיקוח כמעט מכל מוצרי החלב.
thread_title: תיקון - תאריך הסרה=

message: לא נראה לכם שהתמונה עם הקוטג' היא קצת דיבילית? כלומר, אוקי, הבנו שהמחאה על הקוטג', אך דומני שכולנו יודעים מ ה ו קוטג', ממש כמו שכיוצרים ערך על מחאת סטודנטים לא יראו לי סטודנטים יושבים בכיתה, האין זאת? כלומר, אם בערך קוטג' עסקינן, הרי שמי שנכנס לשם כנראה, או, סביר להניח, לא יודע מהו קוטג'. אך באשר למחאת הקוטג', אזי... זה נותן רדידות. ניצוצות 15:36, 1 באוגוסט 2011 (IDT)
thread_title: התמונה

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://reshet.ynet.co.il/%D7%97%D7%93%D7%A9%D7%95%D7%AA/news/Economics/Consumers/Article,72032.aspx
** In מחאת הקוטג' on 2013-05-17 12:34:52, 404 Not Found
** In מחאת הקוטג' on 2013-05-20 10:42:19, 404 Not Found
** In מחאת הקוטג' on 2013-06-07 11:01:49, 404 Not Found
** In מחאת הקוטג' on 2013-06-14 15:43:23, 404 Not Found
** In מחאת הקוטג' on 2013-06-17 09:50:37, 404 Not Found
--Matanyabot - שיחה 12:50, 17 ביוני 2013 (IDT)
thread_title:  קישור שבור 

message: טוב, עברו 9 שנים. שאלת חשיבות הערך עלתה במעלה הדף: האם יש לערך חשיבות אנציקלופדית?
נראה שמספר משתמשים תומכים בחשיבותו: 46.116.38.161, משתמש:Yottam, משתמש:איש המרק, משתמש:הסיסמא123, משתמש:ישרון, משתמש:נת- ה-, משתמש:א 158, משתמש:Hmbr, משתמש:איתן ו־192.118.27.253
מצד שני, רבים ערערו על חשיבותו: קוריצה, משתמש:Danny-w, משתמש:שמוליק, משתמש:Ranbar, משתמשת:Itzuvit, משתמש:YoavR, משתמש:דניאל צבי, משתמש:יונה בנדלאק, משתמש:קיפודנחש, משתמשת:רחל1, משתמש:דורית, משתמש:Atbannett, משתמש:Mysterion ו־משתמש:Oren1973
נא תקנוני אם טעיתי והבהירו דעותיכם. בברכה, ידידיה צבאן • שיחה • ח' בניסן ה'תש"ף • 23:54, 2 באפריל 2020 (IDT)
replies: text: אם ל-"המחאה החברתית בישראל 2011" יש חשיבות, אז גם פה יש חשיבות Euro know - שיחה 08:16, 3 באפריל 2020 (IDT)
replies: text: :קראתי את הערך, ואני מתפלא ששאלת החשיבות עלתה. הערך מכיל מידע רב בעל חשיבות היסטורית, אבל אסתפק בפרט אחד: גבינת קוטג' עולה כעת 5.50 ש"ח, לעומת 7 ש"ח לפני המחאה. די בכך כדי להצדיק את הערך המתאר כיצד הושג שינוי זה. דוד שי - שיחה 09:38, 3 באפריל 2020 (IDT)
replies: text: ::בעד חשיבות הערך דוד א. - שיחה 10:16, 3 באפריל 2020 (IDT)
replies: text: :::  בזמנו זה הרעיד את הארץ, יותר מהמחאות שהיום יש בלבנון או לוב ואם להם יש ערך אז גם למחאה הזו מגיע 90Desertboy - יום נעים - שיחה 11:44, 3 באפריל 2020 (IDT)
replies: text: :::: נו באמת. תומר - שיחה 12:09, 3 באפריל 2020 (IDT)
replies: text: :::::גם בפרספקטיבה של 9 שנים - יש חשיבות. Lostam - שיחה 16:59, 3 באפריל 2020 (IDT)
replies: text: :::::: לאור כל המצב במדינה כעת וגם בראיה לאחור לטעמי בוודאי שישנה חשיבותBalberg - שיחה 19:45, 3 באפריל 2020 (IDT)
replies: text: :::::::כן, יש חשיבות אנציקלופדית. --א 158 - שיחה 19:56, 3 באפריל 2020 (IDT)
replies: text: ::::::::*כלכליסט: שלוש וחצי שנים אחרי מחאת הקוטג': יצרניות המזון מתחילות לשלם על יוקר המחיה 2015

text: ::::::::*TheMarker: הקוטג' לא החמיץ: מה הסיפור של המחאה החברתית 2018

text: ::::::::*וואלה: למחאת הקוטג' בכל זאת היו הישגים 2017

text: ::::::::ברור שישנה חשיבות. BAswim - שיחה 02:04, 4 באפריל 2020 (IDT)
replies: text: :::::::::החשיבות קיימת וכאן כדי להישאר.Gennesect - שיחה 02:24, 4 באפריל 2020 (IDT)
replies: text: ::::::::::חשיבות ברורה, תבנית חשיבות מוזרה Nirvadel - שיחה 10:23, 4 באפריל 2020 (IDT)
replies: text: :::::::::::מההתרשמות שלי חלוף הזמן דווקא חידוד את החשיבות. . אמירו • שיחה 12:21, 4 באפריל 2020 (IDT)
thread_title:  חשיבות 2020